钦定古今图书集成/明伦汇编/宫闱典/第047卷 > 文帝慎夫人
## 钦定古今图书集成/明伦汇编/宫闱典/第047卷 > 文帝慎夫人

按《汉书爰盎传》：“上幸上林，皇后及慎夫人从。其在禁
中，常同坐。及坐，郎署长布席，盎引郤慎夫人坐。慎夫
人怒，不肯坐，上亦怒起。盎因前说曰：‘臣闻尊卑有序
则上下和。今陛下既以立后，慎夫人迺妾，妾主岂可
以同坐哉？且陛下幸之，则厚赐之，陛下所以为慎夫
人，适所以祸之也，独不见人豕乎’？”于是上迺说入，语
慎夫人，慎夫人赐盎金五十斤。

按《张释之传》：“释之为中郎将，从行至霸陵，上居外临
厕，时慎夫人从，上指视慎夫人新丰道曰：‘此走邯郸
道也’。”使慎夫人鼓瑟，上自倚瑟而歌。